
Sporočilo za javnost
Čistilne akcije in »Ura za Zemljo« v Mestni občini Murska Sobota
Murska Sobota,  28. marec 2013 – Tudi letos Mestna občina Murska Sobota skupaj s podjetjem Saubermacher & Komunala ter krajevnimi skupnostmi in mestnimi četrtmi organizira čistilne akcije in sanacije divjih odlagališč. Mestna občina Murska Sobota se vključuje tudi v okoljski dogodek »Ura za Zemljo«. 

Čistilne akcije bodo potekale v soboto, 29. marca 2014 v mestu Murska Sobota ter krajevnih skupnostih: Bakovci, Krog, Satahovci in Pušča.

V soboto,  5. aprila 2014 bodo čistilne akcije potekale v krajevnih skupnostih: Černelavci, Veščica, Kupšinci,Polana, Markišavci, Nemčavci in Rakičan.
Zbirališča za akcije so vsakokrat ob 8. uri:

· pred vaškimi domovi po krajevnih skupnostih, oziroma drugih običajnih mestih

· pri otroškem igrišču - pred pisarno KS (za KS Pušča) in

· ob teniškem igrišču v Fazaneriji (za mestne četrti).

Rokavice in vrečke, ki sta jih priskrbeli podjetje Saubermacher & Komunala in Mestna občina Murska Sobota, bodo udeležencem razdeljene ob prihodu na akcijo. Na akcije ste vabljeni vsi (občani, društva, organizacije, šole), ki vam čisto okolje pomeni vrednoto. 
V Mestni občini Murska Sobota, kjer se iniciativi »Ura za Zemljo« letos pridružujemo že petič, bomo tudi letos v soboto, 29. marca 2014, med 20.30 in 21.30 ugasnili luči javne razsvetljave, tam kjer tehnologija to omogoča, pa bo osvetlitev zmanjšana za 50%.   Luči bodo izklopljene na določenih kulturno zgodovinskih objektih, med drugim bo ugasnjena osvetlitev spomenika na Trgu zmage, v temi bo ostal grad ter številne ulice. S tem bo Mestna občina Murska Sobota privarčevala 38kWh električne energije. 
Občanke in občane Mestne občine Murska Sobota prosimo, da  sprejmejo to dejanje z razumevanjem  in jih vabimo, da tudi sami prispevajo k akciji in v soboto, 29. marca 2014, med 20.30 in 21.30 v svojih domovih ugasnejo luči. 
Vida Lukač
Urad župana 

